Тэматычныя заняткі
«Восеньскiя народныя святы»

Мэта – пазнаёмiцца з восеньскiмi  народнымi святамi.

Задачы:

· даведацца, якiя святы адзначалi восенню на Беларусi;
· вызначыць калi iх святкавалi;
· пазнаёмiцца з iх асаблiвасцямi.
Заданне: Прачытай расказ пра Восеньскiя народныя святы i раскажы бацькам i сябрам.
На Беларусі да восеньскіх святаў прынята адносіць Багач, Узвіжанне, Пакровы i Дзяды. 

Багач святкавалi 21 верасня. Гэта свята заканчэння збору ўраджаю. У народзе казалi, што ў гэты час у кожнага селянiна ўсяго багата. Гаспадар падлiчвае свае скарбы, сабраныя з поля i гарода. 

Галоўная роля пад час святкавання належала «багачу» – лубку жыта са свечкай, устаўленай у яго. Зерне ў кошык збiралi з першага снапа, свечку рыхтавалi пад спеў песен. Багач забяспечваў сям’i дабрабыт i шчасце i стаяў у хаце каго-небудзь з вяскоўцаў пад абразамi. 

Услед за Багачом святкавалi Узвiжанне – 27 верасня. У народзе гэта свята ўспрымалася як усеагульны зрух, здвiг i паварот на зiму. 

Узвiжанне было днём руху ў вырай птушак. Апрача алёту птушак у прыродзе iснавала яшчэ адно «здвiжанне» – вужэй, таму ў гэты дзень не хадзiлi ў лес. Лiчылi што «там нiбы збiралicя ў клубкi гадзюкi i вужы, каб схавацца ў норы на зiму». 

14 кастрычнiка святкавалi Пакровы. Царкоўнае свята, згодна з якiм Мацi Божая раскiнула над веручымi белае пакрывала, абараняючы iх ад нягод.

Свята ўспрымалi як своеасаблiвую мяжу памiж восенню i зiмой, бо яны лiчылiся апошнiм днём збору пладоў i грыбоў. У гэты дзень людзi прасiлi заступнiцтва i дапамогi ў Мацi Божай.

Закрывалi цыкл восеньскiх святаў Дзяды, якiя i па сёняшнi дзень святкуюцца у суботу перад 8 лiстападам – Змiтравым днём.

Дзяды – гэта свята народнага календара, звязанае з памiнаннем продкаў, якiх старажытныя беларусы называлi «дзядамi». Кожная сям’я накрывала святочны стол i ставiла «дзедаўскi» посуд, куды кожны адлiваў напоi i адкладываў ежу. Продкаў трэба было добра «пачаставаць», каб тыя не пакрыўдзiлiся i не наслалi няўраджай i няшчасцi.
Дзякую за актыўны ўдзел

і сумесную працу!
ТЭМАТЫЧНЫЯ 

ЗАНЯТКІ
«Восеньскiя народныя святы»

